יעקב בן-אריה

יעקב בן-אריה (נולד ב-1950) הוא אלוף פאראלימפי.

ביוגרפיה
בן-אריה נולד בקיבוץ נען, נכדו של ירחמיאל צימבל. זמן קצר לאחר מכן עברו הוריו לקיבוץ גשר, שם חלה בשיתוק ילדים. ב-1962 הצטרף לפעילות מרכז הספורט לנכים. 

הוא השתתף במשחקי סטוק מנדוויל וזכה להישגים. ב-1966 זכה במדליות זהב במשחה 50 מטר חזה, במשחה שליחים 150 מטר ובטורניר כדורסל כיסאות גלגלים. ב-1967 זכה שוב בזהב עם נבחרת הכדורסל וזכה במדליית כסף במשחה בסגנון חזה.

באולימפיאדת הנכים טוקיו (1964) זכה במדליית זהב במשחה 25 מטר בסגנון חזה (0:58.30 שניות) וזכה במדליות ארד במסגרת משחה שליחים (יחד עם ברוך חגאי ואברהם קפטלוביץ') וכחבר בנבחרת הכדורסל.

באולימפיאדת הנכים תל אביב (1968) זכה במדליית זהב עם נבחרת הכדורסל, זכה במדליית כסף במשחה 50 מטר בסגנון חזה (55.1 שניות) ודורג במקום החמישי בתחרות שליחים במרוץ עגלות 4X40 ובמשחה מוקדמות ל-50 מטר בסגנון חופשי.

באולימפיאדת הנכים היידלברג (1972) היה בנבחרת כדורסל כיסאות גלגלים ושותף לזכייה במדליית כסף.

המשיך בפעילות ספורט עם נבחרת הכדורסל והיה שותף לזכייה באליפות אירופה 1978.

בשנת 2002 החל לנהל את מרכז הספורט לנכים ועמד בראשו עד 2011. בהמשך החל לשמש יושב ראש המרכז. הוא נציג איל"ן בהנהלת ההתאחדות הישראלית לספורט נכים.

קישורים חיצוניים

 פירוט השתתפותו בתחרויות המשחקים הפאראלימפיים באתר הרשמי של IPC

הערות שוליים

אלופים פאראלימפיים ישראלים
ספורטאים פאראלימפיים ישראלים
מדליסטים פאראלימפיים ישראלים
שחיינים נכים ישראלים
שחקני כדורסל נכים ישראלים
מנהלים ישראלים
כדורסלנים ישראלים באולימפיאדת הנכים טוקיו (1964)
שחיינים ישראלים באולימפיאדת הנכים טוקיו (1964)
כדורסלנים ישראלים באולימפיאדת הנכים תל אביב (1968)
אתלטים ישראלים באולימפיאדת הנכים תל אביב (1968)
שחיינים ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים היידלברג (1972)
גשר (קיבוץ): אישים
נפגעי פוליו ישראלים
ספורטאי איל"ן
פעילי איל"ן
ישראלים שנולדו ב-1950